Ons geloofgesprek: Christen of Christus-volgeling?
Daar word op die oomblik in die kerk meer gepraat oor self-ontplooiing as oor self-opoffering.-Anon.......As ‘n kerk haar woorde begin devalueer, dan word die kerk ‘n ramp vir die volk. - K Schilder 11/14/2011
Interessant gekose naam. As "Christus-volgelinge" wél Christus se woorde geglo en bely het, was dit 'n ander saak, maar hierdie naam wat hulle gekies het klink vir my baie na 'n doelbewuste misleiding.Ironies dink ek dat "Christen" deesdae 'n baie breë term geraak het. Selfs Richard Dawkins noem homself 'n "Cultural Christian". Daarom praat ek maar van Bybelgelowige Christene, ál noem die "Christus-volgelinge" ons seker "Fundamentalistiese Christene". (Dink ek nou skielik aan Attie wat so bang is vir Fundamentaliste.)Ons wêreld hou maar van etikette, om ons self agter 'n etiket weg te steek en ook om ander mense 'n etiket toe te dig.
Ek kan dit op ‘n manier verstaan dat ‘n mens nie met almal wat hulself Christenne noem geassosieer wil wees nie. Maar die vraag is kan jy jouself enigsins van die liggaam van Christus, wat tog kerk/sondaars uitmaak, goedsmoeds afsny en se ek is beter as die ander en is daarom eerder ‘n volgeling van Christus as ‘n Christen? Kan jy die hoof aanbid sonder om ook deel van die liggaam te wees? Is ek nie veronderstel om my broeder se hoeder te wees eerder as om weg te breek en my eie pad te loop nie?